
Către,




BIROUL PERMANENT AL



CAMEREI DEPUTAŢILOR
Vă înaintăm, alăturat, raportul comun asupra Proiectului de lege pentru aprobarea  Ordonanţei de urgenţă a Guvernului nr. 10/2016 privind stabilirea măsurilor necesare  în vederea  asigurării resurselor financiare  pentru  achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil, transmis  Comisiei pentru cultură, arte, mijloace de informare în masă şi Comisiei pentru Buget, finanțe și bănci pentru dezbatere în fond, în procedură de urgență, cu adresa nr. PLx.303/2016, Camera Deputaților fiind Cameră decizională.
În raport cu obiectul și conținutul său, proiectul de lege face din categoria legilor ordinare.

	PREŞEDINTE,
	PREŞEDINTE,



	Gigel Sorinel ŞTIRBU
	Leonardo BADEA

r a p o r t   C O M U N
asupra Proiectului de lege pentru aprobarea  Ordonanţei de urgenţă a Guvernului nr. 10/2016 privind stabilirea măsurilor necesare  în vederea  asigurării resurselor financiare  pentru  achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil
În conformitate cu prevederile art.95 și art.115 din Regulamentul Camerei Deputaţilor, republicat, cu modificările şi completările ulterioare, Comisia pentru cultură, arte, mijloace de informare în masă şi Comisia pentru  buget, finanțe, bănci au fost sesizate spre dezbatere în fond, în procedură de urgență, cu Proiectul de lege pentru aprobarea  Ordonanţei de urgenţă a Guvernului nr. 10/2016 privind stabilirea măsurilor necesare  în vederea  asigurării resurselor financiare  pentru  achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil, transmis cu adresa nr.Plx. 303 din28 iunie 2016, înregistrat cu nr. 4c-10/179 din 28 iunie 2016, la Comisia pentru cultură, arte, mijloace de informare în masă şi, respectiv, cu nr.4c-2/434 din 28 iunie 2016, la Comisia pentru buget finanțe și bănci.
Senatul, în calitate de primă Cameră sesizată, a adoptat tacit conform prevederilor art. 115 alin. (5) teza a III-a din Constituția Românie, republicată proiectul de lege în data de 27 iunie 2016.

Potrivit prevederilor art.75 alin. (1) din Constituţia României, republicată şi ale art.92 alin (9) din Regulamentul Camerei Deputaţilor, republicat, Camera Deputaţilor este Cameră Decizională.

La întocmirea prezentului raport comun Comisiile au avut în vedere avizul favorabil, cu observaţii şi propuneri, al Consiliului Legislativ emis cu numărul 290 din 04 aprilie 2016.

Proiectul de lege supus dezbaterii are ca obiect de reglementare stabilirea măsurilor necesare în vederea asigurării resurselor financiare pentru achiziţionarea unui bun cultural mobil clasat, urgenţa reglementării fiind justificată de faptul că interesul general vizează asigurarea accesibilității operei de artă, de o valoare culturală şi istorică deosebită, unică la nivel internaţional, prin achiziţionarea bunului de către stat şi expunerea acestuia în colecții publice.

Potrivit prederilor art.61 şi art.63 din Regulamentul Camerei Deputaţilor, republicat, cu modificările şi completările ulterioare, examinarea  proiectului de lege a avut loc în şedinţe separate.

Comisia pentru buget, finanțe și bănci şi-a desfăşurat lucrările în data de 25 ianuarie 2017. Din numărul total de 25 membri ai Comisiei și-au inregistrat prezena la şedinţă 17 deputaţi. 
Comisia pentru cultură, arte, mijloace de informare în masă a dezbătut  proiectul de lege în zilele de 6 septembrie 2016, 17 ianuarie a.c. și 14 februarie 2017. Din numărul total de 14 membri ai Comisiei au participat la lucrările Comisiei 13 deputaţi.

La dezbateri au participat, în conformitate cu prevederile art.54 şi 55 din Regulamentul Camerei Deputaţilor, republicat, în calitate de invitaţi, la Comisia pentru buget, finațe, bănci: domnul Alexandru Oprean, secretar de stat şi domnul Adrian Ristea – consilier al ministrului, în cadrul Ministerului Culturii și Identității Naționale iar din partea Ministerului Finanțelor Publice domnul Attila Gyorgy – secretar de stat; la lucrările Comisiei pentru cultură, arte, mijloace de informare în masă a participat din partea  Ministerului Culturii și Identității Naționale, domnul Alexandru Oprean, secretar de stat.
În urma dezbaterilor şi a opiniilor exprimate, membrii celor două  Comisii au hotărât, cu majoritate de voturi,  întocmirea unui raport comun de adoptare a Legii privind respingerea Ordonanţei de urgenţă a Guvernului nr.10/2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural național mobil clasat în categoria tezaurul patrimoniului cultural național mobil cu amendamentele admise prezentate în anexă.

În raport de obiectul şi conţinutul său, proiectul de lege face parte din categoria legilor ordinare, conform art.73 din Constituţia României, republicată.
	PREŞEDINTE,
Gigel-Sorinel ŞTIRBU
	PREŞEDINTE, 
Leonardo BADEA


	SECRETAR,
                Beatrice TUDOR
	SECRETAR, 
Marilen –Gabriel PIRTEA














Anexa
Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	Titlul legii

LEGE

pentru aprobarea Ordonanței de urgență a  Guvernului nr.  10/2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil
	LEGE

pentru respingerea Ordonanței de urgență a  Guvernului nr.  10/2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil
	Tehnică legislativă

	2.
	Articol unic.- Se aprobă Ordonanța de urgență a  Guvernului nr.  10 din 30 martie 2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil, publicată în Monitorul Oficial al României, Partea I, nr. 258 din 6 aprilie 2016.
	Articol 1. - Se respinge Ordonanța de urgență a  Guvernului nr.  10 din 30 martie 2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil, publicată în Monitorul Oficial al României, Partea I, nr. 258 din 6 aprilie 2016.
	Având în vedere eșecul campaniei organizate pentru colectarea de fonduri în vederea achiziționării lucrării de sculptură Cumințenia pământului, operă a marelui sculptor Constantin Brâncuși, conținutul Ordonanței de urgență nr. 19/2016 şi cel al Ordonanței de urgență a  Guvernului nr.  10/2016 nu mai sunt de actualitate și, așa cum a subliniat reprezentantul Ministerului Culturii și Identității Naționale, actuala conducere a ministerului nu-și poate asuma susținerea acestor ordonanțe de urgență.



	3.
	___________________
	Articol 2. – Efectele juridice produse în perioada de aplicare a Ordonanței de urgență a  Guvernului nr.  10 din 30 martie 2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil, cu completările aduse prin Ordonanța de urgență a  Guvernului nr.  19 pentru completarea Ordonanţei de urgenţă a Guvernului nr.10/2016 privind stabilirea măsurilor necesare în vederea asigurării resurselor financiare pentru achiziţionarea unui bun aparţinând patrimoniului cultural național mobil clasat în categoria tezaurul patrimoniului cultural național mobil, precum şi cele produse de actele subsecvente emise în aplicarea acesteia se menţin.

